
Dagsorden til MIF hovedbestyrelsesmøde
i Augustenborghallerne

Mandag den 21. september 2026, kl. 19.00


	Afdeling
	Navn
	Initialer
	Fremmøde

	Forretningsudvalg
	Bjarne Laugesen
	BL
	√

	Forretningsudvalg
	Per Johannsen
	PJ
	√

	Forretningsudvalg
	Anne Christiansen (H-Bogføring)
	AC
	√

	Forretningsudvalg
	Hanne Thomsen
	HT
	√

	Forretningsudvalg
	Jeanette Alsgaard
	JA
	√

	Fodbold
	Lasse Duus
	LD
	√

	Håndbold
	Maria Kolmos
	MK
	Afbud

	Gymnastik
	Sarah Thysen
	ST
	√

	Tennis
	Kurt Christensen
	KC
	√

	Petanque
	Kim Witte
	KiW
	√

	Løb
	Karin Wind
	KW
	Afbud

	Kultur
	John Rosenberg
	JR
	√

	Aktivitetsudvalg
	Peter Thomsen
	PT
	√



Mødeleder: Bjarne Laugesen 
Referent: Jeanette Alsgaard

Dagsorden:

1. Aktivitetsudvalg 
2. Godkendelse af referat fra sidste møde 
3. Orientering fra formanden
4. Orientering fra kassereren
5. Nyt fra afdelingerne 
6. Eventuelt 



Mange hilsener

Jeanette
Sekretær





1. Aktivitetsudvalg
Aktivitetsdagen blev aflyst. For få tilmeldinger. Hvorfor? Måske noget med tidspunkt… Eller måske er tiden inde til at finde på noget nyt i stedet for Aktivitetsdag? Allan indkalder til møde for at prøve at samle opbakning til en byfest. Afdelingerne opfordres til at bakke op, når den tid kommer.

Vi holder dog ved traditionen, så der blev kåret en Årets MIF'er, og i år var det Kurt Christensen fra Tennis, der løb med ærestitlen. Fuld anerkendelse af Kurts arbejde. Og som de øvrige år kommer der også til Kurt en fin trøje med teksten Årets MIF'er 2026.

Der var desværre ikke nominerede til Årets UngdomsMIF'er 2026. Og derfor ingen uddeling af prisen i år.

Sønderborg Ringridning er snart afregnet. Det blev et godt år for MIF. Bjarne takker for det kæmpe stykke arbejde, som Peter og Lasse lægger i at få alt arrangeret og koordineret. Kurt er enig og tilføjer, at alle afdelinger bør bakke initiativet op, så Lasse ikke skal stå og mangle hjælpere. Og netop manglen på frivillige er et tilbagevendende problem, der vil blive kigget i sømmene til næste gang. 

2. Godkendelse af referat fra sidste møde 
Godkendt uden kommentarer

3. Orientering fra formanden

10.000 kr. fra tidligere MIF-medlem
MIF har modtaget 10.000 kr. fra Sophie Lund Bække fra Kreditbanken. I forbindelse med bankens 100-årsjubilæum fik medarbejderne mulighed for hver at donere 10.000 kr. til en forening. Sophie har spillet både håndbold og fodbold hos MIF, og minderne har betydet meget for hende. Stor tak til Sophie for donationen.

Holdsport erstatter Conventus
På et ekstraordinært hovedbestyrelsesmøde blev det besluttet, at MIF skifter medlemssystem fra Conventus til Holdsport. Arbejdet med overgangen er i gang, og der bliver blandt andet oprettet stamdata for afdelinger, hold, medlemmer, trænere, instruktører, bestyrelser og konti.

Haltider og håndbold
Der skal foretages enkelte justeringer af haltiderne. 

Håndboldafdelingen bliver en passiv afdeling. Maria fortsætter i håndboldafdelingen, men deltager ikke længere i hovedbestyrelsesmøderne som repræsentant for håndbold, da afdelingen ikke er aktiv.

Andre foreninger er interesserede i ledige haltider. Inden tider gives videre, skal vi sikre os, at alle vores MIF-afdelinger har de tider, de har brug for.

Børneattester
Gennemgået.

Hallen efterlyser hjælpere
Frivillige søges til en julefrokost den 14. november for ca. 200-220 personer. Arbejdsopgaverne er: Bar, servering, afrydning og opvask.





4. Orientering fra kassereren

Anne gennemgik eksempel på Holdsport-kontoplan og sender kontoplan til afdelingerne til gennemgang.

Petanque har fået bevilget midler, og Kim spørger, hvordan det foregår rent praktisk, så han ikke selv skal lægge ud. Anne svarer, at regninger skal sendes til hende (Kasserer@mif.dk).

Der er indkøbt 3 Dankort-terminaler. Har din afdeling brug for den, så kontakt Lasse.

5. Nyt fra afdelingerne 

Gymnastik

Gymnastiksæsonen er i gang igen. Der mangler fortsat en springinstruktør – kender du en, der kunne være interesseret, så kontakt Sarah.

Der er købt nye veste til instruktørerne. 

Afdelingen ser på behovet for nye redskaber, da nogle af de nuværende redskaber ikke er i særlig god stand.

Der er fundet en instruktør til Bungee Fly. Den nye instruktør Gitte og Jeanette håber at kunne starte hold i løbet af efteråret. Gitte har ingen erfaring med bungee fly, så hun skal på kursus.

Kultur

John fik tak for at have repræsenteret MIF ved Roklubbens 100-års jubilæum.

Kulturafdelingen er i gang med forberedelserne til revyen og holder opstartsmøde, hvor opgaver og ansvarsområder skal fordeles. Afdelingen mangler blandt andet en sponsoransvarlig og en person til PR, så hvis du kender en, der kunne være interesseret, så kontakt John.

Den 18. og 19. december er der musik med Mark og Christoffer, hvor der også bliver mulighed for at købe mad.

Tennis

Udendørssæsonen fortsætter forhåbentlig gennem hele oktober. Samtidig er der interesse for indendørstennis, så spillerne kan holde formen ved lige hen over vinteren.

Klubmesterskaberne er afholdt og forløb rigtig godt.

Efter sommerferien har tennisafdelingen været i kontakt med skolen om et nyt tennisforløb. Skolen er interesseret og vender tilbage til foråret. Det er endnu ikke afklaret, hvor mange hold der bliver tale om.

Der er ændringer på vej i bestyrelsen. De formelle ændringer sker på årsmødet, men de kommende bestyrelsesmedlemmer kan allerede nu deltage i møderne, hvis de ønsker det.

Der har været udfordringer med for blødt grus på banerne. Afdelingen kontakter DGI for at få råd og vejledning og forventer, at problemet bliver løst til foråret. 



Fodbold

Der er udfordringer på børne- og ungdomssiden, og U10-U11 er lukket ned.

Spillere fra U15-U16 er rykket op på seniorsiden, som dermed er blevet styrket. Fodbold har nu to seniorhold.
Pop er tilbage som træner, og der er kommet mindst ti nye spillere.
Det ene seniorhold har spillet otte kampe og vundet dem alle, hvilket giver 24 point. Serie 5-holdet har også fået en god start med 12 point efter seks kampe.

Planlægningen af Kellman Cup den 12.-13. december er i gang. 

Petanque

Det seneste arrangement var klubmesterskabet.

Afdelingen var skuffet over, at MIF Aktivitetsdag blev aflyst, da de allerede havde gjort klar og købt ind til arrangementet. Der blev peget på behovet for mere PR omkring aktiviteterne.

Ved DM deltog Augustenborg i disciplinerne double og triple. Holdene blev henholdsvis nr. 13 og 14 ud af 20.

Afdelingen arbejder på at gøre mere reklame for petanque for at tiltrække flere medlemmer. 

6. Eventuelt
Jeanette efterlyste brochurer om MIF, da hun skal holde oplæg sammen med Sønderborg Kommunes Tilflytterservice til kommunens velkomstdag for tilflyttere.

Den 4. oktober kommer Jeanette med 30 læger, der skal se hallen og høre om, hvad vi kan tilbyde familier.

Bestyrelsen arbejder videre med idéer til en PR-brochure om MIF. 


Næste Forretningsudvalgsmøde er 2. november
Næste Hovedbestyrelsesmøde er 16. november

HB Møde: Vi slutter året af med en JULEFROKOST og mødet starter derfor kl. 18.00

Spis ikke hjemmefra 

Vigtigt at melde fra, hvis man ikke kan 



Augustenborg, 25. september 2026
Læs mere om MIF på vores hjemmeside:  www.mif.dk

